Campionatul Mondial de Fotbal Rusia 2018 (Brazilia - Mexic)

Campionatul Mondial de Fotbal Rusia

Brazilia – Mexic 2-0

Sursa: Twitter Fifa World Cup

Sursa: Twitter Fifa World Cup

ECHIPE

Brazilia: Alisson – Fagner, Miranda, T. Silva, F. Luis – Paulinho (80, Fernandinho), Casemiro – Willian (90+1, Marquinhos), Coutinho (86, Firmino), Neymar – Gabriel Jesus.

Antrenor: Tite

Mexic: Ochoa – Gallardo, C. Salcedo,, Ayala, E. Alvarez (55, Dos Santos) – R. Marquez (46, Layun) – H. Herrera, Guardado – C. Vela, Chicharito (60, R. Jimenez), H. Lozano.

Antrenor: Juan Carlos Osorio

Au marcat: Neymar (51), Firmino (88)

Brazilia ține steagul sus

Germania, eliminată de la Campionatul Mondial de fotbal Rusia 2018. Argentina, eliminată. Portugalia, campioana Europei, eliminată. Spania, eliminată. Va fi un Mondial al surprizelor? O va lua și Brazilia pe urmele naționalelor enumerate anterior?

Selecționata „cariocas” n-a început entuziasmant turneul final. Un egal cu Elveția, urmat de o victorie cu forcepsul în fața naționalei din Costa Rica. Abia cu Serbia au convins Neymar și colegii săi. Cu Mexic, în „optimile” disputate la Samara, brazilienii n-au intrat bine în joc. Au suferit în primele 20 de minute, incomodați fiind vizibil de presingul și jocul curajos al mexicanilor.

Au reușit, treptat, să ajungă la poarta adversă, dar s-au izbit de portarul Ochoa. În partea secundă, însă, Neymar a reușit să deschidă scorul în minutul 51. Mexicanii s-au descoperit, căutând golul egalizator, iar în minutul 88, nou-intratul Firmino a finalizat un contraatac și Brazilia merge în „sferturi”.

MUGUR BĂILEȘTEANU

Contents